Displaying items by tag: آیت اللہ شیخ نمر
آیت اللہ شیخ نمر کی پھانسی آل سعود کے گلے میں پھندا ثابت ہوگا،علامہ اعجاز بہشتی
وحدت نیوز (اسلام آباد)مجلس وحدت مسلمین پاکستان شعبہ تبلیغات کے مرکزی سیکریٹری علامہ اعجاز بہشتی نے آل سعود کے ناپاک عزائم پر تشویش کا اظہار کرتے ہوئے کہا ہے کہ اگر ال سعود کی ظالم حکومت نے مجاہد و شجاع عالم دین آیت اللہ شیخ نمر کو پھانسی دی تو یہ آل سعود کے گلے میں پھندے کی مانند ہوگا اور سر زمین حجاز میں عوامی انقلاب کا پیش خیمہ ثابت ہو گا جو سر زمین حجاز میں چنگاری کی طرح پھیلے گی۔
ان کا کہنا تھا کہ سعودی حکومت شیخ نمر کو کس جرم کی سزا دے رہے ہیں ،کیا انھیں عالمی انسانی حقوق کی تنظیم کا ایک فعال کارکن ہو نے کا جرم دے رہے ہیں یا ان کا جرم یہ ہے کہ انھوں نے ہمیشہ مظلوموں کی حمایت کی اور ظالم حکومرانوں کے ظلم کا پردہ چاک کیا ، اور سر زمین حجاز کے مظلوم عوام کے حقوق کی آواز کو بلند کی اور دنیا کے سامنے آسعود کے مظالم کو آشکار کیا۔
علامہ اعجاز بہشتی کا مزید کہنا تھا کہ آل سعود پہلے ہی یمن کے دلدل میں پھس چکی ہیں اور یمنی عوام اور انصار اللہ کے مجاہدین کے سامنے گھٹنے ٹیک نے پر مجبور ہوا ہے، اس دوران اگر آل سعود کی غاصب حکومت نے شیعہ عالم دین کو پھانسی دی تو یہ آل سعود کی تابوت میں آخری کیل ثابت ہوگا۔